Spira culicum
Spira culicum est tus quod insecta repellit, praecipue culices, plerumque formam spirae habens, atque usitate ex siccato pulveris pyrethri glutine manufactum. Spira plerumque in centro tenetur, in aere suspensa, vel a binis retibus ignibus imperviis fulta, ad fumificationem continuam sinendam. Adustio in exteriori spirae fine plerumque incipit, et ad centrum lente progreditur, fumum qui insecta repellit gignens. Spira circa 15 centimetra in diametro usitate extendere potest, et circa horas octo persistit. Spirae culicum in Asia, Africa, America Australi, et Australia late adhibentur.